**OXFORD READ AND DISCOVER RADIONICA- OUTPUT: POSTER**

**MEĐUPREDMETNE TEME:** Osobni i socijalni razvoj; Učiti kako učiti; Zdravlje; Građanski odgoj i obrazovanje; Poduzetništvo; Upotreba informacijske i komunikacijske tehnologije; Održivi razvoj

**PREDMETNA KORELACIJA**: Priroda i društvo/Biologija; Zemljopis; Fizika; Povijest; Glazbena kultura; Likovna kultura;Informatika;

**ISHODI/UČENIK ĆE MOĆI**:

* globalno i selektivno razumjeti tekst pri slušanju i čitanju
* izdvojiti ključne i specifične informacije
* odabrati e-naslov unutar kolekcije prema vlastitom interesu
* detaljno opisati sliku poznate tematike
* zapisati najmanje tri pitanja na koja smatra da će pronaći odgovor i pet izraza za koje smatra da će pronaći u e-naslovu
* snimiti pitanja i označiti izraze koristeći funkcionalnosti digitalne knjižnice *Oxford Reading Club* (dalje u tekstu ORC)
* samostalno čitati i/ili slušati određeni dio e-naslova
* pokazati razumijevanje pročitanog i/ili poslušanog kroz rješavanje zadataka razumijevanja
* pokazati razumijevanje vokabulara i/ili gramatičkih struktura kroz rješavanje zadataka vokabulara i/ili gramatike
* pronaći i spremiti nepoznate riječi koristeći funkcionalnosti ORC-a (*Vocabulary; Dictionary*)
* uvježbavati izgovor kroz zadatke *Wrap up*
* u parovima ili grupama diskutirati o pročitanom/poslušanom i razgovarati o iskustvu intenzivnog čitanja
* samostalno organizirati čitanje izvan nastave, u sklopu istraživačke projektne aktivnosti doma
* samostalno čitati odabrani e-naslov na ORC-u koristeći se svim funkcionalnostima digitalne knjižnice
* za vrijeme samostalnog čitanja pronaći i spremiti nepoznate riječi, pronaći i podcrtati najdraže ili najzanimljivije paragrafe/likove/opise, pronaći i snimiti odgovore na pitanja s početka radionice, rješavati zadatke razumijevanja, vokabulara i gramatike
* u parovima ili grupama diskutirati o pročitanom/poslušanom i razgovarati o iskustvu ekstenzivnog čitanja
* izraditi poster vodeći se uputama i predloškom
* komentirati postere drugih učenika i izabrati najzanimljiviji
* samostalno procjeniti svoj rad tijekom radionice i uvidjeti što i koliko je naučio/la

**KLJUČNI POJMOVI:** *Our World; Animals; Plants; Space; Farms; Cities; Jobs, Schools; Recycling; Ecosystem; Our Body; Five Senses; Health; Super Structures; Sound and Music, Art (...)*

**POTREBNI MATERIJALI**:

* Kompjuter, laptop, tablet ili mobitel
* Projektor ili pametna ploča
* Internetska veza
* Oxford Reading Club i pojedinačni pristupni digitalni kodovi
* Slušalice (opcionalno)
* Materijal za izradu postera: hamer papir, markeri u boji, škare, ljepilo, fotografije koje odgovaraju temi (opcionalno) ili pak ukrase po želji
* Evaluacijski listić

## UVODNA RADIONICA OXFORD READ AND DISCOVER

PRIJEDLOG TIJEKA AKTIVNOSTI (45 minuta):

1. Učitelj/ica objašnjava da će na ovoj radionici najsretniji biti oni znatiželjni jer će imati priliku otkriti i saznati nešto novo iz svijeta **znanosti i tehnologije, prirode ili pak umjetnosti i društvene angažiranosti.**
2. Učenik/ica **otvara svoju online knjižnicu i pronalazi kolekciju *Oxford Read and Discover***.

Učitelj upućuje učenika na razinu za koju smatra da bi mu/joj odgovarala. (Vidi prilog Mapping.)

1. **Učitelj/ica pušta audio zapise nasumično odabranih stranica različitih e-naslova***Oxford Read and Discover* kolekcije razine prilagođene za njegov/njezin razred i postavlja pitanje učenicima ***„What is this reader about?“***
2. **Učitelj/ica postavlja pitanja** poput:

 *„Can you find a reader that is about the world of* ***science and technology/the natural world/the world of arts and social sciences****?“* **zapisujući tri kategorije na ploču**.

1. **Učenik/ica** u paru ili grupi, **pronalazi i zapisuje e-naslove ispod odgovarajuće kategorije.**
2. **Učenik/ica** u paru ili grupi, **raspravlja o tom što može pronaći u različitim naslovima**, što mu je zanimljivo, što voli čitati i sl.
3. **Učenik/ica individualno odabire e-naslov iz kolekcije *Oxford Read and Discover*** ovisno o svom interesu.
* **Druga varijanta** je da **cijela grupa odabere isti e-naslov ili da se isti e-naslovi obrađuju u parovima/grupama.**
1. **Učenik/ica što detaljnije opisuje naslovnu sliku e-naslova kojeg je odabrao/la** drugim učenicima kako bi ga u knjižnici ostali pronašli. Ukoliko je još netko izabrao baš taj naslov, učenici mogu raditi skupa, u paru ili grupi.
* **Druga varijanta**: **Drugi učenici crtaju ono što učenik opisuje**, uspoređuju svoj crtež sa drugim crtežima i traže najsličniju fotografiju u kolekciju *Oxford Read and Discover*.
1. **Učenik/ica zapisuje dva pitanja za koja se nada da će pronaći odgovor u e-naslovu i 5 ključnih izraza za koje smatra da su sigurno u e-naslovu**. (Učitelj pomaže s nepoznatim vokabularom.)

* **Pitanja i vokabular dijeli u paru/grupi ili s ostatkom razreda**.
* **Dodatna ideja**: **Učenik snima pitanja** (funkcionalnost Record) i **bilježi na naslovnoj strani e-naslova** tako da na kraju čitanja, može **dati i snimiti svoje odgovore.**
1. **Učenik/ica:**
* prije samog čitanja i/ili slušanja e-naslova, učenik samostalno provodi **uvodne aktivnosti** (opcionalno!):

***Step 1- Warm up*** (obično igra kojom se obrađuje vokabular) i ***Step 2- Listen up***

* **čita određeni dio e-naslova** (ovisno o vremenu koje je ostalo do kraja sata ili razini znanja engleskog jezika- preporučamo 1-3 poglavlja)
* **pronalazi i zapisuje nepoznate riječi** (funkcionalnosti *Dictionary* i *Vocabulary*)
* **rješava zadatke razumijevanja i vokabulara** (u desnom, donjem kutu je poveznica na zadatke razumijevanja i vokabulara).

**Dodatne napomene**:

* Učenik/ica može **samo čitati** ili pak **koristiti opciju čitanja i slušanja**. U tom slučaju, ukoliko se istovremeno čitaju različiti naslovi, mogu se koristiti slušalice.
* Ukoliko **svi čitaju skupa**, učitelj može pustiti audio zapis brzinom koja odgovara njegovim/njenim učenicima.
* Učitelj može napraviti **„setting“ čitalačkog kluba** ili **kutak za čitanje tako** da učenici sjede u krugovima na udobnijim stolicama, jastucima i sl.
1. **Učenik/ica** u parovima/grupama **razgovara o tom što su pročitali, je li im se svidjelo i jesu li možda već dobili odgovore na pitanja**.
2. Učitelj daje učenicima zadatak da **ostatak e-naslova pročitaju doma**.

 **Za vrijeme čitanja** **učenici imaju četiri zadatka**, od kojih je četvrti opcionalan:

1. **pronalaze nepoznate riječi i izgrađuju svoj rječnik** (funkcionalnosti unutar ORC-a ***Dictionary***i ***Vocabulary***)
2. **podcrtavaju najmanje tri najzanimljivija dijela ili najdraža paragrafa (**funkcionalnost unutar ORC-a ***Pen*** i/ili ***Record***)
3. **traže i snime odgovore na pitanja s početka radionice** (funkcionalnost unutar ORC-a *Record*)
4. ukoliko žele, **rješavaju zadatke razumijevanja, vokabulara ili gramatike** iza svakog naslova kao i **finalne aktivnosti koje mogu samostalno provoditi nakon čitanja svakog e-naslova**: ***Speak up*** (fokus na uvježbavanju izgovaranja ključnih izraza) i ***Wrap up*** (uvježbavanje vokabulara kroz igru)

**Preporuka:** Aktivnosti ***Warm up*** i ***Wrap up*** su izvrsne za niže razrede. Učenici vole kroz igru uvježbavati vokabular.

1. **Učitelj napominje učenicima** da na sljedeću *„hands-on“* radionicu na kojoj će izrađivati poster trebaju obavezno **donijeti odgovarajući materijal i pribor za rad**:
* hamer papir za poster
* markere u boji
* škare
* ljepilo
* opcionalno: fotografije koje odgovaraju temi (opcionalno) ili pak ukrase po želji

## „HANDS ON“ RADIONICA OXFORD READ AND DISCOVER

PRIJEDLOG TIJEKA AKTIVNOSTI (90 minuta):

1. **Učitelj** pozdravlja učenika/icu i **postavlja pitanja o iskustvu čitanja**, koliko su pročitali, kad su čitali, jesu se držali plana čitanja, što im se najviše svidjelo i sl.
2. **Učenik/ica** u paru ili grupama jedni drugima **pokazuju rječnik** kojeg su zapisali, **čitaju dijelove koje su zabilježili najzanimljivijima** i **puštaju snimke svojeg pitanja i odgovora**. **Međusobno komentiraju to što su pročitali i iskustvo čitanja**.
3. **Učitelj/ica daje zadatak izrade postera:**
* Na kraju svakog e-naslova se nalaze dva projektna zadatka od kojih je jedan **izrada postera s uputama što poster može sadržat i kako bi mogao izgledati**. (vidi prilog Poster)

 Naravno, učenici imaju slobodu sadržaja i organizacije postera.

* Učenik/ica **poster može izrađivati individualno, u paru ili grupi**, ovisno o tom jesu čitali isti naslov.
1. **Učenici** svoje **plakate lijepe na zid** ili razredni pano, **šetaju po razredu i razgledavaju ono što su napravili.**
* Može se birati najbolji, najsmješniji ili pak najzanimljiviji poster.
1. **Učenik rješava evaluacijski listić**. (vidi prilog Evaluacija)
2. **Učitelj fotografira izradu plakata i finalnu verziju koja je na zidu,a fotografije šalje** na mail: **strana-izdanja@profil-klett.hr**